ΓΡΑΠΤΗ ΕΡΩΤΗΣΗ E-3716/00

υποβολή: Bart Staes (Verts/ALE) προς την Επιτροπή

(30 Νοεμβρίου 2000)

Θέμα: Αναγνώριση του αρωματικού ξυδιού της Μόντενα ως προϊόντος Ελεγχόμενης Ονομασίας Προέλευσης

Επισημαίνοντας ότι το διάταγμα του προέδρου της Ιταλικής Δημοκρατίας της 12ης Φεβρουαρίου 1965 αριθ. 162, άρθρο 46, ορίζει ότι δι'πουργικού διατάγματος καθορίζονται τα χαρακτηριστικά της σύνθεσης και ο τρόπος παρασκευής αρωματικού ξυδιού της Μόντενα"

στη συνέχεια, με τοπουργικό διάταγμα της 15ης Νοεμβρίου 1989, αναγνωρίσθηκε η ονομασία προέλευσης αρωματικό ξύδι της Μόντενα"

σε κοινοτική έδρα βρίσκεται σε εξέλιξη η διαδικασία αναγνώρισης του αρωματικού ξυδιού της Μόντενα ως προϊόντος Ελεγχόμενης Ονομασίας Προέλευσης, ενώ για το παραδοσιακό αρωματικό ξύδι της Μόντενα και Ρέτζιο Εμίλια το οποίο προστατεύεται σε εθνικό επίπεδο από το νόμο αριθ. 93 της 3ης Απριλίου 1996 έχει ήδη αναγνωριστεί ως Προστατευόμενη Ονομασία Προέλευσης"

κατά τα τελευταία έτη, βάσει του προαναφερθέντοςπουργικού διατάγματος της Ιταλικής Δημοκρατίας της 15ης Νοεμβρίου 1989, πολλές επιχειρήσεις έχουν κάνει επενδύσεις στις περιοχές των επαρχιών της Μόντενα και του Ρέτζιο Εμίλια προκειμένου να παραγάγουν το αρωματικό ξύδι με την επωνυμία της Μόντενα"

το Ιταλικό Συμβούλιο Επικρατείας, ενεργώντας ως δικαστικό όργανο, στις 30 Οκτωβρίου 2000 αποδεχόμενο την προσφυγή πουπεβλήθη από την επιχείρηση De Nigris της περιφέρειας της Καμπανίας ακύρωσε την απόφαση του Περιφερειακού Διοικητικού Δικαστηρίου του Λάτσιο και, κατά συνέπεια, την ιταλικήπουργική απόφαση της 15ης Νοεμβρίου 1989, ορίζοντας ντε φάκτο την έννοια της της μη εδαφικότητας της παραγωγής του τυπικού αυτού προϊόντος των περιοχών της Μόντενα και του Ρέτζιο Εμίλια"

η απόφαση αυτή συνεπάγεται την εξαφάνιση του αρωματικού ξυδιού της Μόντενα, προϊόντος διαφορετικού και που δεν μπορεί να συγχέεται για λόγους ποιότητας και τιμής με το παραδοσιακό αρωματικό ξύδι της Μόντενα και του Ρέτζιο Εμίλια, το οποίο, όπως και το τελευταίο, είναι συνδεδεμένο με την περιοχή των επαρχιών της Μόντενα και του Ρέτζιο"

η απόφαση αυτή, με την έννοια που περικλείει σχετικά με την μη εδαφικότητα, θέτει εν κινδύνω όλα τα παραδοσιακά προϊόντα των κοινοτήτων, των περιφερειών και των επαρχιών του ιταλικού κράτους και όχι μόνο του αρωματικού ξυδιού της Μόντενα,

μπορεί να αναφέρει η Επιτροπή εάν συμφωνεί να προστατευθεί η αρχή της εδαφικότητας που συνδέεται με την αξιοποίηση, την προστασία και την παραγωγή των παραδοσιακών προϊόντων;

Απάντηση του κ. Fischler εξ ονόματος της Επιτροπής

(24 Ιανουαρίου 2001)

Όσον αφορά την αίτηση καταχώρησης του Aceto Balsamico di Modena ως προστατευόμενη γεωγραφική ένδειξη (ΠΓΕ), η Επιτροπή επιθυμεί να επισύρει στην προσοχή του Αξιότιμου Μέλους του Κοινοβουλίου στο γεγονός ότι η αίτηση αυτή κοινοποιήθηκε από τις ιταλικές αρχές ως προστατευόμενη ονομασία από την εθνική νομοθεσία.

Η προστασία αυτή απορρέει από το διάταγμα της 15ης Νοεμβρίου 1989 με το οποίο η ζώνη παραγωγής περιορίστηκε στην επαρχία Modena και στην επαρχία Reggio Emilia. Η ιταλική διοίκηση ζήτησε κατάρχάς από την Επιτροπή να περιμένει την έκβαση προσφυγής ενώπιον του διοικητικού δικαστηρίου του Latium. Στη συνέχεια, το Συμβούλιο Επικρατείας ακύρωσε την απόφαση του διοικητικού δικαστηρίου και, κατά συνέπεια, το διάταγμα του 1989. Μετά την τελευταία αυτή απόφαση, οι ιταλικές αρχές απέσυραν την αίτηση καταχώρησης του Aceto Balsamico di Modena.

Τέλος, η Επιτροπή επιθυμεί να επισημάνει ότι, όσον αφορά τα τυπικά προϊόντα που συνδέονται με μια συγκεκριμένη προέλευση,ποστηρίζει πάντα την αρχή της εδαφικότητας η οποία συνδέεται με την αξιοποίηση των τυπικών προϊόντων και, ως εκ τούτου, την πολιτική ποιότητας στο πλαίσιο των κανονισμών (ΕΟΚ) αριθ. 2081/92 του Συμβουλίου της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1) και (ΕΟΚ) αριθ. 2082/92 του Συμβουλίου της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων(2).

(1) ΕΕ L 208 της 24.7.1992.

(2) ΕΕ L 208 της 24.7.1992.